Man hang hom op brug op N1 | Maroela Media
Lede van die Gautengse verkeerspolisie op die toneel.
'n Man is Dinsdagoggend aangetref waar hy met 'n tou om sy nek van 'n brug oor die N1 buite Pretoria gehang het.
Die voorval het op die N1-noord tussen die Petroport-vulstasie en Wallmansthal-afrit gebeur. Volgens Sello Maremane, woordvoerder van die Gautengse verkeerspolisie, word die omstandighede rakende die man se selfmoord ondersoek.
Maremane het gesê dit is kommerwekkend dat motoriste stilgehou het om foto's van die liggaam te neem.
"Die Gautengse verkeerspolisie veroordeel hierdie roekelose gedrag wat strafbaar is aangesien die oorledene se familie nog nie in kennis gestel is nie."
Daar sal teen diegene opgetree word wat voortgaan om die foto's te versprei, het Maremane gesê.
Selfmoord? Dis 'n redelike vinnige aanname? Of was daar 'n brief?
Selfone is goed en ook nie,want deesdae word alles en almal vasgevang op selfone ongeag gevoelens soos in hierdie geval.
Eish …vandag se mens.
Hoe siek is die samelewing nie! Wys jou net hoe kil ons teenoor so baie tragiese hartseer dinge om ons geraak het, asof dit die mees normaalste ding op aarde is om iemand se man, pa of kind wat so vreeslik tragies 'n einde aan sy lewe gemaak het op jou selfoon se kamera te verewig. Mag die persoon vrede hê daar waar hy nou is en ek bid vor sy geliefdes.